Prienų rajono savivaldybės tarybai

SPRENDIMO „DĖL SUTIKIMO PERIMTI KELIĄ NR. KR0654 PRIENŲ RAJONO SAVIVALDYBĖS NUOSAVYBĖN“ PROJEKTO AIŠKINAMASIS RAŠTAS

Sprendimo projekto tikslai ir uždaviniai:

Sutikti perimti Prienų rajono savivaldybės nuosavybėn Kazlų Rūdos savivaldybei nuosavybės teise priklausantį ir šiuo metu Kazlų Rūdos savivaldybės administracijos patikėjimo teise valdomą turtą – privažiuojamąjį kelią prie sodų nuo kelio Kazlų Rūda – Pažėrai Nr. KR0654.

Siūlomos teisinio reguliavimo nuostatos:

Sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 32 punktu, kuris nustato, kad viena iš savarankiškųjų (Konstitucijos ir įstatymų nustatytų (priskirtų)) savivaldybės funkcijų – savivaldybės vietinės reikšmės kelių ir gatvių priežiūra, taisymas, tiesimas ir saugaus eismo organizavimas; Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, kuri reglamentuoja, kad savivaldybei nuosavybės teise priklausančio turto savininko funkcijas, vadovaudamasi įstatymais, įgyvendina savivaldybės taryba; Prienų rajono savivaldybės turto valdymo, naudojimo ir disponavimo juo tvarkos aprašo, patvirtinto Prienų rajono savivaldybės tarybos 2021 m. balandžio 29 d. sprendimu Nr. T3-115 „Dėl Prienų rajono savivaldybės turto valdymo, naudojimo ir disponavimo juo tvarkos aprašo patvirtinimo“, 9 punktu, kuris nustato, kad savivaldybei nuosavybės teise priklausančio turto savininko funkcijas, vadovaudamasi įstatymais, įgyvendina Prienų rajono savivaldybės taryba.

Laukiami rezultatai:

Priėmus sprendimą, bus perimtas Prienų rajono savivaldybės nuosavybėn privažiuojamasis kelias prie sodų nuo kelio Kazlų Rūda – Pažėrai.

Lėšų poreikis ir šaltiniai:

Nėra.

Kiti sprendimui priimti reikalingi pagrindimai, skaičiavimai ar paaiškinimai.

Privažiuojamasis kelias prie sodų nuo kelio Kazlų Rūda – Pažėrai yra Prienų rajono savivaldybei priklausančio Jūrės kelio tąsa. Šiuo keliu daugiausia naudojasi Prienų rajono savivaldybėje esančių sodų bendrijų gyventojai, todėl dėl kelio būklės kreipiamasi į Prienų rajono savivaldybę. Perėmus privažiuojamąjį kelią bus užtikrinta vienoda jo priežiūra (nuo valstybinės reikšmės kelio Nr. 2610 Kazlų Rūda – Pažėrai iki Veiverių seniūnijoje įsikūrusių sodų bendrijų).

Lyginamasis variantas:

Nepridedamas.

Skyriaus vedėjas	Tomas Žvirblys

Džiuljeta Čepeliauskienė, tel. +370 319 61 173, el. p. dziuljeta.cepeliauskiene@prienai.lt